b'\n_START_ARTICLE_\nAhura Mazda\n_START_PARAGRAPH_\nAhura Mazda, znan tudi kot Ohrmazd, Ahuramazda, Hourmazd, Hormazd in Hurmuz, Gospod ali pa preprosto duh oziroma \xc2\xbbgospod, ki ve\xc2\xab, je avesti\xc4\x8dno ime za stvarnika in edinega Boga zoroastrizma, stare iranske vere, ki je obstajala \xc5\xbee pred islamom. Ahura Mazda je opisan kot najvi\xc5\xa1ji duh \xc4\x8da\xc5\xa1\xc4\x8denja v zaratustrstvu, je prvi in najbolj pogosto navajan duh v Yasni. Dobesedni pomen besede  Ahura je lahek in Mazda je modrost. Zoroastrizem se vrti okoli treh osnovnih na\xc4\x8del - dobre misli, dobre besede in dobra dela._NEWLINE_Ahura Mazda se je prvi\xc4\x8d pojavil v ahemenidskem obdobju (okoli  550 - 330 pr. n. \xc5\xa1t.) pod Darejem I. v Behistunskem napisu. Do Artakserksa II. (405-04 do 359-58 pr. n. \xc5\xa1t.), so Ahuro Mazdo \xc4\x8dastili in uveljavljali samega. Z Artakserksesom II. je bil Ahura Mazda v trojici z Mitro in Apam Napat. V ahemenidskem obdobju ni enotne prezentacije Ahura Mazde, razen po meri vsakega cesarja, ki je imel prazen voz, ki so ga vlekli beli konji in povabljen Ahura Mazda, ki je spremljal perzijsko vojsko v bitkah. Slika Ahure Mazde se je za\xc4\x8dela pojavljati v partskem obdobju, vendar so se ustavili in jo nadomestiti s kamnitimi vklesanimi figurami v sasanidskem obdobju.\n_START_SECTION_\nIzrazje\n_START_PARAGRAPH_\n"Mazda" ali bolje re\xc4\x8deno, avestanska izvorna forma Mazd\xc4\x81, odra\xc5\xbea proto-iransko *Mazd\xc4\x81h (\xc5\xbeenska). Na splo\xc5\xa1no gre za ime duha in tako kot njena sanskrtska sorodna beseda  medh\xc4\x81, pomeni "inteligenca" ali "modrost". Obe besedi avestanska in sanskrtska odra\xc5\xbeata proto-indo-iransko *mazdh\xc4\x81 iz proto-indo-evropske *mn\xcc\xa9sd\xca\xb0eh, dobesedno pomeni "dajanje (*d\xca\xb0eh) \xc4\x8dlovekovemu umu (*mn-s)", zato je pameten"._NEWLINE_Ime kot Ahuramazda (stara perzij\xc5\xa1\xc4\x8dina) je bilo uporabljeno v ahemenidski dobi, Hormazd v obdobju Partov in Ohrmazd je bil uporabljen med sasanidskim obdobjem._NEWLINE_Ime naj bi bilo na klinastih tablicah asirskega Asurbanipala, v obliki Assara Maza\xc5\xa1, \xc4\x8deprav je ta razlaga zelo sporna.\n_START_SECTION_\nZna\xc4\x8dilnosti\n_START_PARAGRAPH_\n\xc4\x8ceprav je bil Ahura Mazda duh v stari iranski religiji, \xc5\xa1e ni dobil naziva \'neustvarjeni duh\'. Ta naslov mu je dal Zaratustra, ki je razglasil Ahuro Mazdo kot neustvarjenega duha, v celoti pametnega, dobronamernega in dobrega, kot tudi ustvarjalca in privr\xc5\xbeenca A\xc5\xa1a (\'resnica\' - koncept primarnega pomena v zoroastrski religiji in dokrini). Kot Ahura Mazda je opisan kot ustvarjalec in privr\xc5\xbeenec A\xc5\xa1a, je zagovornik in varuh pravi\xc4\x8dnosti in prijatelj samo \xc4\x8dloveka.\n_START_SECTION_\nZaratustrovo razodetje\n_START_PARAGRAPH_\nPri starosti 30 let je Zaratustra prejel razodetje. Medtem ko je Zaratustra pridobival vodo iz zore za sveti obred, je videl svetel lik yazata (\'bo\xc5\xbeanskost\'), Vohu Manah (\'dober namen\'), ki je vodil Zaratustro do prisotnosti Ahura Mazde, ki ga je pou\xc4\x8deval o na\xc4\x8delih kardinalne Bo\xc5\xbeje religije. Kot posledica te vizije, je Zaratustra menil, da je bil izbran za \xc5\xa1irjenje in oznanjanje vere. On je navajal, da je bil ta vir vse dobrote samo Ahura vreden najvi\xc5\xa1jega \xc4\x8da\xc5\xa1\xc4\x8denja. Dodal je \xc5\xa1e, da Ahura Mazda ustvarja duhove, znane kot yazate, ki mu pomagajo, kot tudi predano slu\xc5\xbeijo. Zaratustra je razglasil, da so bile vse iranske daeve slabi duhovi in ne zaslu\xc5\xbeijo nobenega \xc4\x8da\xc5\xa1\xc4\x8denja. Te \'slabe\' duhove je ustvaril Angra Mainyu, sovra\xc5\xbeni in hudobni duh. Obstoj Angra Mainyu je bil vir vsega greha in bede v vesolju. Zaratustra je trdil, da Ahura Mazda ni bil vsemogo\xc4\x8den Bog, ampak je uporabljal za pomo\xc4\x8d ljudi v kozmi\xc4\x8dnem boju proti Angra Mainyu. Kljub temu je bil Ahura Mazda nadrejen Angra Mainyuju in ne njemu enak. Angra Mainyu in njegovi daeve (\'duhovi\'), ki posku\xc5\xa1ajo ljudi zavesti stran od poti pravi\xc4\x8dnosti (A\xc5\xa1a), bodo s\xc4\x8dasoma uni\xc4\x8deni.\n_START_SECTION_\nAhemenidsko cesarstvo\n_START_PARAGRAPH_\nAli so Ahemenidi bili zoroastrijanci je stvar ve\xc4\x8d razprav. Vendar pa je znano, da so bili Ahemenidi \xc4\x8dastilci Ahura Mazde . Zastopanje in sklicevanje na Ahura Mazdo je mo\xc5\xbeno videti na kraljevih napisih ahemenidskih kraljev. Najpomembnej\xc5\xa1i od vseh napisov je Behistunski napis Dareja I., ki vsebuje veliko napisanih omemb Ahura Mazde. Napis v gr\xc5\xa1\xc4\x8dini, ki je bil najden v poznoahemenidskem templju v Perzepolisu omenja Ahura Mazdo in dva druga duhova, najverjetneje Mitro in Anahita. Na elamitski utrdbi Perzepolisa, tablica 377, je Ahura Mazda uveljavljen skupaj z Mitro in Vorunom (Apam Napat, verjetno vedski Varuna, \'vodni bog\'). Artakserks III. se spet sklicuje na tri duhove._NEWLINE_Zgodnje ahemindsko obdobje ni vsebovalo predstavitev Ahura Mazde. Krilati simbol z mo\xc5\xa1ko figuro, ki so ga najprej obravnavati evropski u\xc4\x8denjaki kot Ahura Mazdo, naj bi predstavljal kraljevo xvar\xc9\x99nah, poosebljenje kraljeve mo\xc4\x8di in slave. Vendar pa je bilo obi\xc4\x8dajno za vsakega cesarja od Kira do Darrjs III., da so imeli prazen voz, ki so ga vlekli beli konji kot prostor za Ahura Mazdo, da je spremljal perzijsko vojsko v bitkah. Uporaba podobe Ahura Mazde se je pri\xc4\x8dela v zahodnih satrapijah cesarstva v poznem 5. st. pr. n. \xc5\xa1t.. Pod Artakserksom II., je znana prva literarna referenca, kot tudi kip Ahura Mazde, ki ga je postavil perzijski guverner Lidiji v 365 pred na\xc5\xa1im \xc5\xa1tetjem.\n_START_SECTION_\nPartsko cesarstvo\n_START_PARAGRAPH_\nZnano je, da se je spo\xc5\xa1tovanje Ahura Mazde, kot tudi Anahita in Mitre nadaljevalo z enako tradicijo tudi v tem obdobju. \xc4\x8ca\xc5\xa1\xc4\x8denje se je kon\xc4\x8dalo z za\xc4\x8detkom sasanidskega obdobja. Zoroastrski ikonoklazem, ki ga lahko zasledimo na koncu partskega obdobja in za\xc4\x8detku sasanidskega, je s\xc4\x8dasoma opravil z uporabo vseh slik Ahura Mazde v bogoslu\xc5\xbeju, vendar je ostal dostojna mo\xc5\xa1ka figura, stoje ali na konju, v sasanidski investituri.\n_START_SECTION_\nSasanidsko cesarstvo\n_START_PARAGRAPH_\nV obdobju Sasanidov se je pojavila hereti\xc4\x8dna oblika zaratustrstva, imenovan zurvanizem. Pridobil je privr\xc5\xbeence po vsem cesarstvu, predvsem pri kraljevi rodbini Sasanidov. Pod vladavino \xc5\xa0apurja I., se je zurvanizem raz\xc5\xa1iril in postal raz\xc5\xa1irjen kult. Ta je  preklical izvirno sporo\xc4\x8dilo zoroastrstva iz \xc4\x8dasa Ahura Mazde kot neustvarjenega duha in ustvarjalca vsega in mu zmanj\xc5\xa1al ustvarjenega duha z enim od dveh dvoj\xc4\x8dkov, sinov Zurvana, o\xc4\x8deta in primarnega duha._NEWLINE_Razen zurvanizma so sasanidski kralji dokazovali svojo predanost Ahura Mazdi v drugih oblikah. Pet kraljev je prevzelo ime Hormizd in Bahram II. je ustvarili naziv Ohrmazd-mowbad, ki se je nadaljeval po padcu Sasanidov \xc5\xa1e preko islamskih \xc4\x8dasov. Vsi nabo\xc5\xbeni akti v zaratustrstvu izvirajo iz sasanidskega obdobja in se za\xc4\x8dnejo s poklonom Ahura Mazdi. Pet G\xc4\x81hs (je \xc4\x8dasovno obdobje, ki je v zoroastrstvu posve\xc4\x8deno neki Yazati) se za\xc4\x8dne z izjavo v srednji perzij\xc5\xa1\xc4\x8dini Ohrmazd je Lord in vklju\xc4\x8di Gathic verz: Koga, Mazda si ti imenoval moj za\xc5\xa1\xc4\x8ditnik. Zoroastrske molitve se omenjeni v prisotnosti svetlobe, bodisi v obliki ognja ali sonca. V iranskem nare\xc4\x8dju Yid\xe1\xb8\xa1a in Mun\xc7\xb0\xc4\xab, je sonce \xc5\xa1e vedno imenuje ormozd.\n_START_SECTION_\nV drugih religijah\n_START_PARAGRAPH_\nNekateri u\xc4\x8denjaki (Kuiper. IIJ I, 1957; Zimmer. M\xc3\xbcnchner Studien 1984: 187\xe2\x80\x93215) menijo, da Ahura Mazda izvira iz * vouruna-mitra ali vedske Varuna (in Mitre). Po mnenju Williama W. Malandre sta Varuna (v vedski dobi) in Ahura Mazda (v stari iranski religiji) predstavljala isti indo-iranski koncept vrhovnega \'modrega, vsevednega gospoda._NEWLINE_V manihejstvu so ime Ohrmazd Bay (\'bog Ahura Mazda\') uporabljali za prvotno figuro N\xc4\x81\xc5\xa1\xc4\x81 Qa\xe1\xb8\x8fm\xc4\x81y\xc4\x81, \'prvotnega \xc4\x8dloveka\' in emanacije O\xc4\x8deta Veli\xc4\x8danstva (v manihejstvu imenovanega Zurvan), prek katerega je po tem, ko se je \xc5\xbertvoval za obrambo sveta svetlobe, po\xc5\xberl sile teme. \xc4\x8ceprav je Ormuzd osvobojen sveta teme, ostajajo njegovi \'sinovi\', ki jih pogosto kli\xc4\x8dejo njegova obla\xc4\x8dila ali oro\xc5\xbeje. Njegovi sinovi, pozneje znani kot svetovna du\xc5\xa1a po nizu dogodkov, bodo ve\xc4\x8dinoma pobegnili od materije in se spet vrnili v svet lu\xc4\x8di, od koder so pri\xc5\xa1li. Manihejci \xc4\x8desto identificirajo kozmolo\xc5\xa1ke figure z zaratustrskimi. To je morda deloma zato, ker se je Mani rodil v velikem zaratustrskem Partskem cesarstvu._NEWLINE_V sogdijskem budizmu je bil Xwrmzt\xca\xbc (sogdijsko napisan brez dosledne predstavitve samoglasnikov) ime, ki se je uporabljalo namesto Ahura Mazda.  Skozi stike s tur\xc5\xa1kimi ljudstvi, kot so Ujguri, je to sogdijsko ime pri\xc5\xa1lo do Mongolov, ki \xc5\xa1e vedno imenujejo to bo\xc5\xbeanstvo Qormusta Tengri (tudi Qormusta ali Qormusda), je zdaj dovolj priljubljeno bo\xc5\xbeanstvo, da se pojavlja v \xc5\xa1tevilnih kontekstih, ki niso izrecno budisti\xc4\x8dni._NEWLINE_Predkr\xc5\xa1\xc4\x8danski Armenci so imeli Aramazd kot pomembno bo\xc5\xbeanstvo v svojem panteonu bogov. Zanj velja, da je sinkreti\xc4\x8dno bo\xc5\xbeanstvo, kombinacija avtohtonih armenskih likov Arama in njegovega sina Ara in iranskega Ahura Mazda. V sodobni Armeniji je Aramazd mo\xc5\xa1ko ime.'